Document ID: /roh_data/filtered/fineweb-2-filterrobots_roh.jsonl.gz/60734

La stagiun da skis po cumenzar per Carlo Janka. Il skiunz da Sursaissa figurescha per l'emprima giada sin la glista d'atlets da Swiss Ski per cursas da la cuppa mundiala. Janka è annunzià per la rapida dals 28 ed ils super-G's dals 29 e 30 da december a Bormio. A las cursas vi sur mar n'aveva Janka betg pudì sa participar pervi da mal il dies. Da la cursas a Val Gardena ha el stuì desister pervi d'in'infecziun da corona.
Betg da la partida è Mauro Caviezel che patescha anc adina da las consequenzas da ses accident il schaner passà.